CELEX: 32017D2282
Language: lv
Date: 2017-12-11 00:00:00
Title: Padomes Lēmums (KĀDP) 2017/2282 (2017. gada 11. decembris), ar ko groza Lēmumu 2010/788/KĀDP par ierobežojošiem pasākumiem pret Kongo Demokrātisko Republiku

12.12.2017   
            
            
               LV
            
            
               Eiropas Savienības Oficiālais Vēstnesis
            
            
               L 328/19
            
         PADOMES LĒMUMS (KĀDP) 2017/2282
   (2017. gada 11. decembris),
   ar ko groza Lēmumu 2010/788/KĀDP par ierobežojošiem pasākumiem pret Kongo Demokrātisko Republiku
   EIROPAS SAVIENĪBAS PADOME,
   ņemot vērā Līgumu par Eiropas Savienību un jo īpaši tā 29. pantu,
   ņemot vērā Savienības Augstās pārstāves ārlietās un drošības politikas jautājumos priekšlikumu,
   tā kā:
   
               (1)
            
            
               Padome 2010. gada 20. decembrī pieņēma Lēmumu 2010/788/KĀDP (1) par ierobežojošiem pasākumiem pret Kongo Demokrātisko Republiku.
            
         
               (2)
            
            
               Padome 2016. gada 12. decembrī pieņēma Lēmumu (KĀDP) 2016/2231 (2), reaģējot uz vēlēšanu procesa kavēšanu un ar to saistītiem cilvēktiesību pārkāpumiem Kongo Demokrātiskajā Republikā. Ar Padomes Lēmumu (KĀDP) 2016/2231 grozīja Lēmumu 2010/788/KĀDP un ieviesa autonomus ierobežojošus pasākumus saskaņā ar tā 3. panta 2. punktu.
            
         
               (3)
            
            
               Balstoties uz Lēmuma 2010/788/KĀDP 3. panta 2. punktā minēto pasākumu pārskatīšanu, ierobežojošie pasākumi būtu jāatjauno līdz 2018. gada 12. decembrim.
            
         
               (4)
            
            
               Lēmums 2010/788/KĀDP būtu attiecīgi jāgroza,
            
         IR PIEŅĒMUSI ŠO LĒMUMU.
   1. pants
   Lēmuma 2010/788/KĀDP 9. panta 2. punktu aizstāj ar šādu:
   
      “2.   Pasākumus, kas minēti 3. panta 2. punktā, piemēro līdz 2018. gada 12. decembrim. Tos attiecīgi atjauno vai groza, ja Padome uzskata, ka to mērķi nav sasniegti.”
   
   2. pants
   Šis lēmums stājas spēkā nākamajā dienā pēc tā publicēšanas Eiropas Savienības Oficiālajā Vēstnesī.
   
      Briselē, 2017. gada 11. decembrī
      
         
            Padomes vārdā –
         
         
            priekšsēdētāja
         
         F. MOGHERINI
      
   
   
      (1)  Padomes Lēmums 2010/788/KĀDP (2010. gada 20. decembris) par ierobežojošiem pasākumiem pret Kongo Demokrātisko Republiku un par Kopējās nostājas 2008/369/KĀDP atcelšanu (OV L 336, 21.12.2010., 30. lpp.).
   
      (2)  Padomes Lēmums (KĀDP) 2016/2231 (2016. gada 12. decembris), ar ko groza Lēmumu 2010/788/KĀDP par ierobežojošiem pasākumiem pret Kongo Demokrātisko Republiku (OV L 336, 12.12.2016., 7. lpp.).